**POZDRAVNI GOVOR 4.GB RAZREDA MATURANATA GENERACIJE 2023./2024.**

Poštovana ravnateljice, dragi profesori, roditelji i svi prisutni!

U ime generacije maturanata školske godine 2023./2024. želimo vam se iskreno zahvaliti na vašoj podršci i dolasku na našu maturalnu zabavu.

Iza nas su prekrasne četiri  godine u kojima smo zajedno rasli i učili. U njima je bilo puno rada, truda, smijeha, veselja i još mnogo toga.

Mnogo smo naučili i pritom se uvijek zabavljali. A sada smo ovdje, posljednji put svi zajedno, opraštamo se jedni od drugih.

Spremamo se za novi početak, s velikim nadama i bez prevelike strepnje jer znamo da smo se dobro pripremili i da sa sobom nosimo mnogo znanja.

Ali ne nosimo samo znanje, već i lijepe uspomene i zahvalnost prema svima vama koji ste za to zaslužni. Želimo zahvaliti našem razredniku, profesoru Hrvoju Karabiću, što nas je naučio "redu, radu i disciplini" te nas potaknuo da sanjamo velike snove i radimo naporno kako bismo ih ostvarili.

Također, želimo zahvaliti bivšoj razrednici te sadašnjoj ravnateljici Gordiji Marijan, koja nas je uvela u srednjoškolsko obrazovanje, uvijek brinula o nama i rješavala naše probleme. Hvala joj na tome što naša škola dobiva nove boje te je uspješnija i kvalitetnija.

Hvala svim profesorima i profesoricama na znanju koje su nam prenijeli, na tome što su nas razumjeli, trpjeli naše nepodopštine i što su nas ranije puštali na odmore.

Hvala i svim ostalim djelatnicima škole koji su brinuli za nas.

Na kraju, hvala našim roditeljima i članovima obitelji koji se trude da uvijek budemo sretni i sada razmišljaju o tome kako su ove četiri godine prošle u jednom trenu.

Hvala Vam svima!!!